
 Projekteerimistingimuste andmine 
Liikva ühisveevärgi ja 
-kanalisatsiooni rajamiseks
	


03.09.2026. a esitati läbi ehitisregistri Harku Vallavalitsusele projekteerimistingimuste taotlus Liikva ühisveevärgi ja -kanalisatsiooni rajamiseks vastavalt Harku valla ühisveevärgi ja -kanalisatsiooni arendamise kavale aastateks 2021-2032 ja osaühingu Strantum ÜVK üldistele tehnilistele nõuetele ja juhistele. 

Projekteerimistingimuste taotluse kohaselt soovitakse rajada ühisveevärgi ja -kanalisatsiooni torustikku Liikva külas 11410 Kiia - Vääna-Viti maantee (19801:011:0260), Kopli tee (19801:001:2960), Kopli tee 1 (19801:001:5059), Kopli tee 2 (19801:001:2016), Lätte tee 2 (19801:001:1888), Pärna (19801:001:1485), Põllu (19801:001:5060), Vikati tee L1 (19801:001:3885) kinnistutele vastavalt asendiskeemile (lisa 2).

Ehitusseadustik (edaspidi EhS) § 31 lg-e 3 ja 4 kohaselt kaasab pädev asutus projekteerimistingimuste menetlusse taotluses märgitud kinnisasja omaniku, kui taotlust ei ole esitanud omanik, ja vajaduse korral kinnisasjaga piirneva kinnisasja omaniku. Pädev asutus esitab projekteerimistingimuste eelnõu vajaduse korral arvamuse avaldamiseks asutusele või isikule, kelle õigusi või huve võib taotletav ehitis või ehitamine puudutada.

Vallavalitsus edastas xx.09.2026 on tähitud e-kirjaga (reg nr 12-3/xx) projekteerimistingimuste eelnõu Liikva külas 11410 Kiia - Vääna-Viti maantee (19801:011:0260), Kopli tee (19801:001:2960), Kopli tee 1 (19801:001:5059), Kopli tee 2 (19801:001:2016), Lätte tee 2 (19801:001:1888), Pärna (19801:001:1485), Põllu (19801:001:5060), Vikati tee L1 (19801:001:3885) kinnisasjade omanikele arvamuse avaldamiseks.

EhS § 26 lõike 1 kohaselt on projekteerimistingimused vajalikud ehitusloakohustusliku hoone või olulise avaliku huviga rajatise ehitusprojekti koostamiseks, kui puudub detailplaneeringu koostamise kohustus. EhS § 26 lõige 2 sätestab, et pädev asutus annab projekteerimistingimused hoone või oluliserajatise püstitamiseks, rajamiseks või laiendamiseks üle 33% selle esialgu kavandatud mahust.

EhS § 33 lg 1 kohaselt kehtivad projekteerimistingimused viis aastat. 

Ehitusseadustiku § 26 lõike 1 ja lõike 2 punkti 1, § 28 lõike 1, § 33 lõike 1, kohaliku omavalitsuse korralduse seaduse § 22 lõike 2 ja Harku Vallavolikogu 25.05.2017 määruse nr 21 “Harku valla ehitusmäärus” § 9 punkti 2 alusel:


1.	Anda projekteerimistingimused Harku valla Liikva ühisveevärgi ja 
-kanalisatsiooni rajamiseks vastavalt lisale 1.

2.	Projekteerimistingimused kehtivad 2. aprillini 2029. a (kaasa arvatud).

3.	Korraldust võib vaidlustada 30 päeva jooksul selle teatavakstegemisest arvates, esitades vaide Harku Vallavalitsusele haldusmenetluse seaduses sätestatud korras või kaebuse Tallinna Halduskohtule halduskohtumenetluse seadustikus sätestatud korras.

4.	Korraldus jõustub teatavakstegemisest.

